**Te recunosc, Iubire!**

*Ella Blue*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu mă-ntrebi dacă mă leagă clipa

Cu tainele albastre de-nceput.

Nu vreau să știi, prea tare m-a durut.

Dacă mai zbor redecorez aripa.

Am șters atâtea clipe netrăite,

Împiedicată pururea să zbor.

Când visele mi-erau un trist decor,

Iar eu visam secunde nenuntite.

Și încă n-am ajuns la fericire.

Dar sper că voi ajunge într-o zi.

Dintre nisipuri clipa va țâșni,

Și-atunci voi şti că te-am găsit, iubire!